’N BEJAARDE man van Happy Valley het laas Dinsdagoggend verskeie beserings opgedoen nadat hy in ’n oop drein geval het.
Hy sê hy het verwag dat daar darem ’n teken op sou wees dat die drein oop is, veral in die nywerheidsgebied.
Die beseerde Phelps vertel aan Son nadat hy uit die drein geklim het, het hy van sowat 09:00 tot 13:00 saam met ’n vrou wat hom gehelp het op die hoek van Wimbledon- en Buttskopweg gesit.
“Ek het tot by die polisiestasie gestap. Hulle het my ’n J88-vorm gegee en my na die Blue Downs-kliniek verwys.
“Maar by my aankoms by die kliniek wou niemand my help nie en hulle wou nie eens vir my ’n ambulans bel nie.
Volgens haar is die sypaadjie op die oomblik onder konstruksie en die bestuurder van die projek, sowel as die kontrakteur, is ook nie oor die voorval verwittig nie.